Source: http://kostiantaide.com/
Timestamp: 2017-06-28 20:42:58+00:00

Document:
Kostian Taide - suomalaisen kuvataiteen erikoisliike
KostianTaide.com
Tervetuloa tutustumaan teoksiimme Pälkäneen myyntinäyttelyssämme.
Taidekauppias Kalervo Suokko, ekonomiSuomalaisen arvotaiteen asiantuntemusta jo yli neljältä vuosikymmeneltä
puhelin: 050 559 6654 - sähköposti: suokko(ät)kostiantaide.com - yhteydenottopyyntö
olen tehnyt taidekauppaa jo yli 40 vuotta ja nyt alkaa olla aika hiljalleen lopetella.
Toivon, että galleriani laajan kokoelman taulut löytävät kukin hyvän kodin, jossa niitä arvostetaan paitsi esteettisesti, myös varmoina, luotettavina sijoituskohteina. Tällä sivustolla on kuvia joistakin teoksista, mutta galleriassani Pälkäneellä niitä on vielä paljon lisää. Sinulle sopiva taulu löytyy varmasti – samoin budjettiisi sopiva hinta.
Olet lämpimästi tervetullut tutustumaan myyntinäyttelyyni sinulle sopivana aikana, myös viikonloppuna. Minuun voit olla yhteydessä joko näiden nettisivujen kautta, painamalla tästä tai puhelimitse 050 559 6654.
Kalervo Suokko
Taidekauppias, ekonomi
Otos arvotauluistamme: Mikko Carlstedt -
Robert Wilhelm Ekman -
Harald Gallen -
Johannes Gebhard -
Väinö Hämäläinen -
Arthur Heickell -
Karin Hilden -
Lennu Juvela -
Johan Kortman -
uusi: Elvi Maarni -
Onni Oja -
Oskari Paatela -
Matti Petäjä -
Orvo Raatikainen -
Santeri Salokivi -
Greta Schalin -
uusi: Teppo Terä -
Woldemar Toppelius -
Veikko Vionoja -
Pälkäneen myyntinäyttelytilassamme lisäksi: Aarne Alanko, Adolf von Becker, Erkki Koponen, Eugen Taube, Ina Sjöström, Jan Palmu, Juho Rissanen, Kalle Löytänä, Kylli-täti, Lennart Segerstråle, Olavi Laine, Oso Heickell, Pekka Halonen, Reino Viirilä, Uuno Alanko, Väinö Kamppuri ja Werner Åström.
Teppo Terä (1935-2015)"Linnut"sign. 198761 x 41 cmiso HD kuva
Teppo Terä oli yksi maamme parhaimmista lintu- ja eläinmaalareista. Keräilijät ihastuivat hänen pikkutarkkaan tyyliinsä ja huutokaupoissa hänen maalauksiensa hinnat nousivatkin hyvin korkeiksi. Hän kuoli v. 2015.
Orvo Raatikainen (1914-2000)"Onkipojat"sign. 197069 x 54 cmiso HD kuva
Orvo Raatikaisen maalaukset ovat erittäin kysyttyjä. Hän oli erikoistunut suuressa määrin maalaamaan paitsi maisemia, mutta myös ihmisiä töissään ja lapsia harrastuksissaan. Kiistämättä voidaan todeta, että erilaiset variaatiot aiheesta "Onkipojat" on saanut suurimman suosion hänen aiheistaan.
Väinö Hämäläinen (1876-1940)"Kevättä ilmassa"sign. 191263 x 94 cmiso HD kuva
Väinö Hämäläinen oli suomalainen taidemaalari, jonka maalauksissa on nähty suomalaisen kuvataiteen kultakauden vaikutteita. Hän opiskeli Albert Gebhardin johdolla STY:n piirustuskoulussa 1898-1899 ja jatkoi opintojaan Pariisissa Academie Colarossissa sekä Eugene Carrierin johdolla. Hän teki kolme opintomatkaa Italiaan 1901-1904. Jyrki Lohi kirjoittaa kirjassaan Väinö Hämäläinen, Taidemaalarin elämä: Hohtavia talvimaisemia. Rauhallisesti virtaavaa vettä. Kosken vaikuttavia kuohuja. Auringon välkettä järven pinnalla. Lapsia leikkimässä hiekkarannalla. Kansanihmisiä kotiaskareissaan. Siinä välähdyksiä taidemaalari Väinö Hämäläisen aiheista, jotka 1900-luvun alkuvuosikymmeninä tekivät hänet taiteilijana tunnetuksi ja rakastetuksi taidetta seuraavalle yleisölle ja taidetta ostaville kodeille.
Veikko Vionoja (1909-2001)"Maaseudun rauhaa"sign.43 x 61 cmiso HD kuva
Professori Veikko Vionoja oli suomalainen taidemaalari. Hän oli alun perin nimeltään Veikko Laine, mutta koska oli toinen samanniminen taiteilija, hän muutti nimensä Vionojaksi kotinsa lähellä virranneen ojan mukaan ja mukaillen äitinsä tyttönimeä Widenoja. Vionoja sai Pro Finlandia-mitalin vuonna 1959 ja professorin arvonimen vuonna 1973. Hän oli kotoisin Keskipohjanmaan Ullavasta, ja ullavalaisuus näkyy hänen teoksissaan aihevalinnoissa ja valon käsittelyssä. Tyypillisiä aiheita ovat pohjalaiset maisemat, peltoaukeat ja maatalousrakennukset. Usein maisemaa katsotaan ikkunasta.
Elvi Maarni (1907-2006)"Hiljainen kaupunki"sign.20 x 17 cmiso HD kuva
Elvi Maarnin puhuttelevissa töissä on paljon herkkyyttä. Hänen teoksillaan on jatkuvaa kysyntää.
Ostosuositus!
Elvi Maarni (1907-2006)"Tyttö"sign.19 x 15 cmiso HD kuva
Mikko Carlstedt (1892-1964)"Sääksmäeltä"sign. 192544 x 58 cmiso HD kuva
Mikko Carlstedt oli suomalainen taidemaalari, joka opiskeli Suomen Taideyhdistyksen piirustuskoulussa 1911 - 1913. Hän kuului 1916 perustettuun marraskuun ryhmään, johon kuuluivat mm. Alvar Caven, Väinö Aaltonen, Juho Mäkelä, Marcus Collin, Tyko Sallinen ja Jalmari Ruokokoski. Hän maalasi etupäässä asetelmia ja suomalaista luontoa Sääksmäellä, missä hän työskenteli yhdessä veljensä Kallen kanssa Voipaalan Kartanossa.
Robert Wilhelm Ekman (1808-1873)"Myrskyinen merenlahti"sign. 187032 x 46 cmiso HD kuva
Robert Wilhelm Ekman kuului 1800-luvulla Suomen johtaviin taiteilijoihin. Hänen tuotantonsa käsittää historiamaalauksia, muotokuvia ja laatukuvia, mutta ennen kaikkea hänet tunnetaan ensimmäisenä Kalevalan tarinoihin syventyneenä ja niistä laajemmin innoittuneena suomalaisena taidemaalarina. Vanhemman veljensä avulla hän pääsi opiskelemaan Tukholman Kuninkaalliseen Taideakatemiaan. Hähelle myönnettiin suuri matkastibendi, jonka avulla han saattoi jatkaa opintojaan Pariisissa, Italian eri kaupungeissa ja saksassa.
Kaapo Wirtanen (1886-1959)"Sisämaan rauhaa"sign.40 x 32 cmiso HD kuva
Taidemaalari Kaapo Wirtanen aloitti taideopintonsa Suomen taideyhdistyksen piirustuskoulussa 1904-1907. Hän teki opintomatkoja Ranskaan, Italiaan, Itävaltaan, Saksaan, Unkariin ja Englantiin, sekä useita matkoja Skandinavian maihin. Hän oli ennen kaikkea sisämaan maalari. Yhä uudistuvilla vaelluksillaan halki Hämeen maisemien, Kaapo Wirtanen alkoi tuntea itsensä hämäläiseksi. Hämeen maisemat olivatkin hänen kohteinaan useimmissa maalauksissa.
Greta Schalin (1897-1993)"Keltaiset kukat"sign. 194750 x 40 cm kehyksineeniso HD kuva
Greta Schalin tunnetaan yhtenä Suomen parhaimmista kukkamaalareista. Rakkaus kukkiin syntyi jo lapsena eikä näyttänyt sammuvan koskaan. Lehtihaastattelussa 1981 taiteilija kertoi, kuinka hänen tyttärenpoikansa Johan Willner auttoi keräämällä suopursut ja muut vaikeakulkuisten paikkojen kukat ja pieni lapsenlapsenlapsi Jennykin osasi jo kerätä isomummille oman kimppunsa pihamaalta.
Matti Petäjä (1912-1995)"Kuhilaat"sign. 194536 x 44 cmiso HD kuva
Matti Petäjä oli suomalainen taidemaalari ja taidegraafikko. Hän teki aluksi öljyväritöitä siirtyi sittemmin taidegraafikoksi. Matti Petäjä opiskeli Taideteollisuuskeskuskoulussa, Turun piirustuskoulussa, Academie Andre Lhotessa ja Academie de la Grande Chaumierressa. Hänelle myönnettiin vuonna 1964 Pro Finlandia-mitali.
Santeri Salokivi (1886-1940)"Saaristomaisema"sign. 193636 x 46 cmiso HD kuva
Santeri Salokivi oli suomalainen taidemaalari ja piirustuksenopettaja, joka opiskeli STY:n piirustuskoulussa Turussa ja jatkoi sitten Saksassa Munchenin kuninkaallisessa taideakatemiassa 1905-1906 ja 1908-1909 ja eri akatemioissa Pariisissa vuosina 1906, 1912, 1924 ja 1925. Salokivi tunnetaan erityisesti impressionistisistä maisemamaalauksistaan. Hänen vaikutelmamaalauksensa olivat usein täynnä auringonvaloa. Salokivi maalasi paljon viettäessään perheensä kanssa kesiä saaristossa Pellingissä, Högsårassa ja Ahvenanmaalla.
Johan Kortman (1858 -1923)"Suomen luontoa"sign.44 x 79 cmiso HD kuva
Johan Eelis Kortman oli suomalainen taideamaalari, joka aloitti opintonsa Pietarissa ja jatkoi niitä Munchenissä. Hänet tunnetaan suomalaisen luonnon kuvaajana. Hän osallistui Kalevalan kuvituskilpailuun, jossa muita osallistujia olivat Akseli Gallen-Kallela (joka voitti kilpailun), S.A.Keinänen, Lois Sparre sekä Eero Järnefelt
Lennu Juvela (1886-1979)"Näkymä Kirkkoharjulta"sign. 191924 x 24 cmiso HD kuva
Lennu Juvela oli suomalainen taidemaalari, joka opiskeli Turun Taideyhdistyksen piirustuskoulussa 1906 - 1909 ja Pariisissa Academie Colarossissa 1911. Hän vietti kesiään paljon Kangasalla ja hänestä tuli hyvin vaikuttava hämäläismaisemien tulkki.
Arthur Heickell (1873-1958)"Wanhan ajan kaivo"sign.40 x 50 cmiso HD kuva
Arthur Heickell oli suomalainen taidemaalari, joka maalasi runsaasti maisemia ja luontoaiheita. Hänen töitään on lukemattomissa kodeissa yli koko maan.
Johannes Gebhard (1894-1976)"Jylhä luonto"sign. 195037 x 54 cmiso HD kuva
Johannes Gebhard voi sanoa kasvaneensa taiteilijan ammattiin, vaikka hän antautuikin vapaaksi taiteilijaksi verrattain myöhään, vasta 26 vuotiaana. Juoksihan hän jo pikkupoikana kahden maalarin, isänsä Albert Gebhardin ja velipuolensa Väinö Hämäläisen kintereillä. Taideopintonsa hän aloitti Helsingin yliopiston piirustussalissa v. 1915. Hän teki opintomatkoja Ruotsiin, Saksaan, Italiaan, Pariisiin, Kööpenhaminaan ja Lontooseen.
Karin Hilden (1896-1868)"Vadelmatuokkonen ja lapset"sign.63 x 53 cmiso HD kuva
Karin Hilden oli suomalainen taidemaalari. Hän opiskeli Taideteollisessa Keskuskoulussa 1915 - 1917 ja STY:n piirustuskoulussa 1918 - 1919 sekä 1926 - 1928. Vuoden 1921 hän opiskeli Academie Modernessa Pariisissa. Hän toimi Kansallismuseon piirtäjänä.
Oskari Paatela (1888-1952)"Tukinajossa"sign. 194740 x 48 cmiso HD kuva
Taidemaalari Oskari Paatela opiskeli Suomessa Eero Järnefeldtin oppilaana. Vuosina 1908 - 1910 hän jatkoi opintojaan Suomen Taideyhdistyksen Piirustuskoulussa. Vuonna 1910 hän hakeutui Pariisiin yhdessä Eero Snellmanin kanssa. Hän palasi vielä Pariisiin 1913. Paatelan tyyli vaihteli Anders Zorn-vaikutteisesta realismista eleganttiin koristeellisuuteen.
Harald Gallen (1880-1931)"Vihreä saareke"sign. 191239 x 53 cmiso HD kuva
Harald Gallenia kuvataan erinomaisena värien käyttäjänä. Maalauksissaan hän toi esille mielellään eri vuorokauden aikoja luonnossa.
Woldemar Toppelius (1858-1933)"Usvainen merenranta"sign.26 x 36 cm
Taidemaalari ja majuri Woldemar Toppelius jatkoi taidokkailla maisemamaalauksillaan Berndt Linholmin ja Hjalmar Munsterhjelmin perinteitä. Oscar Kleinehin tavoin hän oli nimenomaan merimaalari.
Onni Oja (1909-2004)"Lapuanjoki"sign. 194546 x 61 cm
Taiteilija ja professori Onni Oja tunnetaan maisemamaalauksistaan, joissa tunnelmallinen suomalainen maalaiskylä ja sen läpi mutkittelevat joet, purot ja tiet ovat pääosassa.
Kostian Taide - puhelin: 050 559 6654 - sähköposti: suokko(ät)kostiantaide.com - yhteydenottopyyntö© 2011-2017 Kostian Taide Oy

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD